  Анжелика Тихонова корреспондент Кизнер ёросын Учур шур вамен выжез тупатъязы. Со сярысь элькун тӧролэн но кивалтэтлэн пресс-службазы ивортӥз. Тупатъян ужъёсты 2021-тӥ арын инвожое мытӥзы. Выж куашкан калэ вуэмын вал ини. Ӧнерчиос выж юбоосты юнматӥзы, пролётъёс вылысь плитаосты куязы но выльысь тыризы, выжлэн кык палаз сюрес вылысь 150 метръем люкетысьтыз асфальтобетонзэ воштӥзы. Учур шур вамен выж Дружина гуртэ вуттэ. Бускель Вуж Кӧпка гуртэ отӥ гинэ мыныны луэ. Ар пумозь эшшо сизьым выжъёсын ужъёс йылпумъськыны кулэ. Кушвайка, Люкмы но Армязь шуръёс вамен выжъёсты тупатъян ужъёс пумаз вуо ни Ярослав Семёнов, Удмуртиысь кивалтэтлэн тӧроезТупатъян ужъёс Балезино ёросын Эгра – Глазкар сюрес вылысь Юнда шур вамен выж вылын но азьланьтӥсько. Солэн кузьдалаез 142 метр. Та дырлы ӧнерчиос выжлэн сизьым пролётэз пӧлысь кыкзэ воштӥзы ни. Туэ ик Дэри ёросын Изгурт – Иж шур – Можга тракт сюрес вылысь чугун сюрес вамен потӥсь выжез лэсьтозы. Солэн кузьдалаез 331 метр.Оотӥ н трос гинэ машинаос ветло, нош со куашкан калэ вуыны быгатэ ни. Та дырлы выжлэсь конусъёссэ юнматӥзы. Нош Вотка ёросысь Гавриловка гуртысь Сива шур вамен выжез нырысь-валысь чакламъя 2022-тӥ арын тулыспалэ лэсьтыны кутскозы. Ӧнерчиос выжлэсь пролётъёссэ воштозы, юнматозы, ватсаса асфальт кисьтозы но кенертонъёс пуктозы. Али подрядчикез быръён бордын ужало. Выж ёросэз карен герӟа. Нош гуртын шор ёзо школа, фельдшер-акушер пункт, лыдӟетъюрт, тазалыкез кыдатонъя «Юность» лагерь, гурт возёс но промышленной предприятиос интыясько.  Тодэ вайытом, туэ куарусёнэ Котовка шур вамен выжез лэсьтӥзы. Нош коньывуонэ Алнаш ёросын Туймыл пала улосвыл сюрес вылысь выжез тупатъяны кутскизы. Тегъёс: Кизнер Удмуртия сюресъёс тупатъянужъёс выжъёс  